b'\n_START_ARTICLE_\nSkype\n_START_SECTION_\nPaplitimas\n_START_PARAGRAPH_\nNuo 2004\xc2\xa0m. liepos pabaigos \xe2\x80\x9eSkype\xe2\x80\x9c yra pilna versija, tinka operacin\xc4\x97ms sistemoms Windows XP, Windows 2000 (ir Windows Me taip pat ir kita (versija 1.4.0.84) Windows 98 SE su Windows OS, netgi kai \xc5\xa1i n\xc4\x97ra oficialiai nurodyta), Linux, Pocket PC ir Mac OS X._NEWLINE_Remiantis \xe2\x80\x9eSkype\xe2\x80\x9c statistika, nuolat b\xc5\xabna prisijung\xc4\x99 apie daugiau nei 6 mln. naudotoj\xc5\xb3 tiesiogin\xc4\x97s kreipties (online) re\xc5\xbeimu. Jau buvo skambinta daugiau nei 26 mlrd. min. ir programa atsisi\xc5\xb3sta 277 mln. kart\xc5\xb3 (2006\xc2\xa0m. kovo m\xc4\x97n.). Vienu metu vyksta apie 20 000 pokalbi\xc5\xb3 naudojant \xe2\x80\x9eSkype\xe2\x80\x9c._NEWLINE_2005\xc2\xa0m. rugs\xc4\x97j\xc4\xaf \xe2\x80\x9eSkype\xe2\x80\x9c bendrov\xc4\x97s valdym\xc4\x85 per\xc4\x97m\xc4\x97 el. verslo koncernas \xe2\x80\x9eeBay\xe2\x80\x9c, kuris \xe2\x80\x9eSkype\xe2\x80\x9c nupirko u\xc5\xbe 3,3 mlrd. eur\xc5\xb3. Tuo metu \xe2\x80\x9eSkype\xe2\x80\x9c tur\xc4\x97jo apie 54 mln. registruot\xc5\xb3 vartotoj\xc5\xb3._NEWLINE_2009\xc2\xa0m. pabaigoje \xe2\x80\x9eSkype\xe2\x80\x9c tur\xc4\x97jo daugiau nei 663 mln. registruot\xc5\xb3 naudotoj\xc5\xb3._NEWLINE_2011\xc2\xa0m. gegu\xc5\xbe\xc4\x97s 11 d. \xe2\x80\x9eMicrosoft\xe2\x80\x9c nusipirko \xc4\xafmon\xc4\x99 u\xc5\xbe 8,5 mlrd. JAV doleri\xc5\xb3.\n_START_SECTION_\nJudriojo ry\xc5\xa1io telefonas\n_START_PARAGRAPH_\nSkype 101GR WiFi Phone (WLAN telefonas) yra su integruota \xe2\x80\x9eSkype\xe2\x80\x9c programine \xc4\xafranga. Jis pasirod\xc4\x97 2006\xc2\xa0m. bir\xc5\xbeelio m\xc4\x97n. Telefonas turi visas \xe2\x80\x9eSkype\xe2\x80\x9c telefonijos funkcijas. Juo galima paskambinti kitiems \xe2\x80\x9eSkype\xe2\x80\x9c vartotojams, taip pat \xc4\xaf fiksuot\xc4\x85 ry\xc5\xa1\xc4\xaf (SkypeOut) arba priimti skambu\xc4\x8dius i\xc5\xa1 fiksuoto ry\xc5\xa1io (SkypeIn)._NEWLINE_Skype WiFi Phone naudotojai turi tur\xc4\x97ti \xe2\x80\x9eSkype\xe2\x80\x9c naudotojo vard\xc4\x85, \xc4\xafvesti pasirinkt\xc4\x85 slapta\xc5\xbeod\xc4\xaf, ypa\xc4\x8d jei naudojamasi tik atviruoju WLAN-Access-Point ta\xc5\xa1ku. \xe2\x80\x9eSkype\xe2\x80\x9c statusas matomas Skype WiFi Phone displ\xc4\x97juje._NEWLINE_WLAN standartai 802.11b ir 802.11g\xc2\xa0\xe2\x80\x93 taip pat su WEP- ir WPA \xc5\xa1ifravimu\xc2\xa0\xe2\x80\x93 bus taikomi \xe2\x80\x9eSkype\xe2\x80\x9c telefonui. Jis sveria 90 g, yra 110 x 46 x 21\xc2\xa0mm dyd\xc5\xbeio. Bud\xc4\x97jimo re\xc5\xbeimu telefonas veikia apie 120 val., pokalbio metu 10 val. Per USB jungt\xc4\xaf telefonas gali b\xc5\xabti bet kada pakraunamas. Kitas modelis turi galimyb\xc4\x99 veikti be kompiuterio pagalbos. Stotel\xc4\x97 jungiama tiesiai prie kompiuterinio tinklo arba telefono linijos.'